Pozdravljeni ,

Kar ne morem verjeti, da je pred nami že četrti teden.

Zelo sem bila vesela, da ste se odzvali s fotografijami vašega dela. Zelo dobro vam gre. Pišete mi, da pogrešate sošolce, pa učitelje … Nekateri ste mi poslali tudi fotografije in moram vam povedati, da mi je »srce kar zaigralo«, ko sem vas »videla«. Kajti tudi jaz pogrešam stik z vami.

Ampak ker je stanje kakršno že je, bomo »stisnili zobe« in nadaljevali z delom na daljavo.

V tem tednu vas čaka še kulturni dan na daljavo. Vse o tem boste izvedeli na spletni strani.

1. – **2. ura (v tednu od 6. 4. do 10. 4. 2020)**
2. Še se bomo malo mudili pri besedilih, tokrat o tem, kako napišemo opis bolezni. Odpri DZ na strani 76 in preberi v zelenem okvirčku zgoraj, katere podatke mora vsebovati besedilo, ki ga imenujemo opis bolezni. Nato reši nalogo 1 na strani 76. Seveda najprej natančno preberi besedilo o bronhitisu. Nato rešuj še naloge na strani 77/2,3,4.
3. 5. nalogo na strani 77 boš naredil v zvezek. Najprej preberi navodilo, potem se odloči katero bolezen boš podrobneje predstavil. Nato napiši v zvezek za neumetnostna besedila naslov OPIS BOLEZNI. Podatke boš pridobival predvsem po spletu ali pa če pobrskaš v vaši domači knjižnici po kakšni knjigi, ki predstavlja bolezni … Nato naredi miselni vzorec v zvezek, prosila pa bi te tudi, da zapišeš, na kateri spletni strani ali v kateri knjigi si dobil podatke.
4. Ko si končal miselni vzorec, še zapiši v zvezek besedilo (kot če bi to bolezen nekomu predstavljal ustno). Nato besedilo fotografiraj in ga pošlji na moj elektronski naslov.

**3. in 4 . ura (v tednu od 6. 4. do 10. 4. 2020)**

1. V DZ imaš na strani 154 besedilo za naslovom Momo. Govori o deklici Momo Besedilo je fantastična pripoved. To je je vrsta sodobne pravljice, ki temelji na domišljijski pripovedi in zgodbi, za katero so značilni čudežni dogodki in predmeti. Predvidevam, da ste v nižjih razredih brali Kosovirja na leteči avtorice Svetlane Makarovič.

2. Udobno se namesti in preberi 1. odlomek. – str. 154-156. Nato rešuj naloge od 3-9 na strani 156/157. 10. nalogo izpusti.

3. Sledi 2. odlomek (preberi tudi uvod) na str. 157- 158 in nato reši še naloge od 12 do 17 (str. 158, 159).